Campionatul European de Fotbal 2000
Campionatul European de Fotbal 2000, sau uzual Euro 2000, a fost a 11-a ediție a Campionatului European de Fotbal, un turneu de fotbal destinat națiunilor europene desfășurat din patru în patru ani. Turneul, găzduit de Belgia și Țările de Jos, a început pe 10 iunie 2000 și s-a încheiat cu finala de pe stadionul Feijenoord din Rotterdam, pe 2 iulie 2000, în urma căreia Franța a câștigat al doilea său titlu european din istorie, învingând Italia cu 2-1. A fost prima oară când două țări organizează împreună un Campionat European de Fotbal.